Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: a 3/2001. (I. 31.) MeHVM rendelethez
Paragraph Index: 901

a 3/2001. (I. 31.) MeHVM rendelethez A 10. § (4) bekezdésében hivatkozott megfelelőség értékelési eljárás Belső gyártásellenőrzés speciális készülékvizsgálatokkal Ezen mellékletben ismertetett eljárás során a 2. számú mellékletben foglaltakat és a következő kiegészítő követelményeket kell alkalmazni: A gyártónak minden egyes készüléktípusra el kell végezni az összes alapvető vizsgálatsorozatot. A gyártó által kiválasztott tanúsító szerv felelőssége annak meghatározása, hogy a vizsgálatsorozatok alapvetőnek tekintendők-e, kivéve, ha a vizsgálatsorozatokat harmonizált, vagy nemzeti szabványokban határozták meg. A tanúsító szervnek figyelembe kell venni az együttesen eljáró tanúsító szervek korábbi döntéseit. A gyártónak nyilatkozni kell, hogy ezeket a vizsgálatokat elvégezték, és hogy a készülék megfelel az alapvető követelményeknek, továbbá a gyártási folyamat során a készülékre el kell helyezni a tanúsító szerv azonosító számát.

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes